Ο **Τίβανταρ Σόρος**  (πραγματικό όνομα **Τέοντορ Σβαρτς,** Νίρμπακτα, 7 Απριλίου 1893 – Νέα Υόρκη 22 Φεβρουαρίου 1968) ήταν Ούγγρος δικηγόρος, συγγραφέας και επιμελητής κειμένων.  Είναι περισσότερο γνωστός ως πατέρας του δισεκατομμυριούχου Τζορτζ Σόρος και του μηχανικού Πολ Σόρος.

Ο Τίβανταρ Σόρος γεννήθηκε ως μέλος μιας ορθόδοξης εβραϊκής οικογένειας στη Νίρμπακτα της Ουγγαρίας, κοντά στα σύνορα με την Ουκρανία. Ο πατέρας του είχε ένα κατάστημα γενικού εμπορίου στο οποίο πουλούσε κυρίως αγροτικό εξοπλισμό. Όταν ο Τίβανταρ ήταν οκτώ ετών, ο πατέρας του πήρε την οικογένειά του και μετακόμισαν στη Νιρεγκιάζα, το περιφερειακό κέντρο της βορειοανατολικής Ουγγαρίας, μεταπηδώντας σε ένα κάπως λιγότερο απομονωμένο τρόπο ζωής. 

Ο Σόρος γνώρισε τη μελλοντική σύζυγό του Ερζεμπέτ όταν ήταν έντεκα χρονών κατά τη διάρκεια μιας επίσκεψης στο σπίτι του πατέρα της Μορ Σκουτς, ο οποίος ήταν ξάδελφος του πατέρα του. 

Ο Σόρος σπούδασε νομικά στο Πανεπιστήμιο της Κλουζ, η οποία τότε ήταν μέρος της Ουγγρικής Τρανσυλβανίας. 

Ο Σόρος πολέμησε στον Α' Παγκόσμιο Πόλεμο και πέρασε χρόνια φυλακισμένος σε στρατόπεδο στη Σιβηρία μέχρι που δραπέτευσε. Ίδρυσε ένα λογοτεχνικό περιοδικό Εσπεράντο με τίτλο *Literatura Mondo* (Λογοτεχνικός Κόσμος) το 1922 και το επιμελούνταν μέχρι το 1924. Έγραψε το μικρό μυθιστόρημα *Modernaj Robinzonoj* (Μοντέρνοι Ροβινσώνες, 1923), το οποίο επανεκδόθηκε το 1999 από την εταιρεία Bero (εκδότης της Εσπεράντο) και στη συνέχεια μεταφράστηκε σε πολλές γλώσσες. Επίσης, έγραψε το *Maskerado ĉirkaŭ la morto* (Μασκαράτα γύρω από τον θάνατο), που δημοσιεύτηκε το 1965, ένα αυτοβιογραφικό μυθιστόρημα που είχε ως θέμα του την εμπειρία του Σόρος κατά τη διάρκεια της ναζιστικής κατοχής της Βουδαπέστης. Κατά τη διάρκεια εκείνης της εποχής, ο Σόρος είχε φροντίσει να αποκρύψει την εβραϊκή του καταγωγή, για να σώσει την οικογένειά του από τις διώξεις.  *Το Maskerado* *ĉirkaŭ la morto* έχει μεταφραστεί στα αγγλικά, γαλλικά, ουγγρικά,  ιταλικά, πολωνικά, ρωσικά, γερμανικά και τουρκικά.

Ο Σόρος πέθανε στη Νέα Υόρκη το 1968.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  Leo van de Pas: (Αγγλικά) *Genealogics*. 2003. I00026408. Ανακτήθηκε στις 9  Οκτωβρίου 2017.
3. ↑  Άαρον Σβαρτς: (Αγγλικά, Ισπανικά, Γαλλικά, Γερμανικά, Τσεχικά, Κροατικά, Τελούγκου) *Open Library*. OL1415354A. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
5. ↑  The family changed its name in 1936 from Schwartz to Soros, in response to growing anti-semitism with the rise of Fascism.
6. ↑  Soros, Tivadar (2011). *Masquerade: the incredible true story of how George Soros' father outsmarted the Gestapo*. New York: Arcade Pub. ISBN 978-1-61145-024-8.
7. 1 2 3  Description of Tividar's early life in Kaufman, Michael T. (2002) *Soros: The Life and Times of a Messianic Billionaire*, First Vintage Books Edition, Published by Random House, New York City, Tividar and Erzebet, Chapter 1, pgs. 3–14.
8. ↑  in.gr. «Αντεπίθεση Σόρος στους λαϊκιστές επικριτές του». *in.gr*. Ανακτήθηκε στις 31 Μαρτίου 2022.
9. ↑  Tivadar Soros (2002). *Álarcban* (στα Hungarian). Budapest: Trezor. ISBN 963-9088-73-0. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Review of *Modern Robinsons*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15704676
* LCCN: n2001025354
* ISNI: 0000 0001 0873 2909
* GND: 124429092
* SUDOC: 073436585
* BNF: cb16962870n (data)
* BIBSYS: 12047611
* NDL: 001268444
* NKC: jo2014807123
* CiNii: DA03315846

 |

 |